Dosar penal pentru un bărbat din Vicovu de Sus prins beat la volan
La data de 27 mai în jurul orei 21.00, polițiștii din cadrul Poliției orașului Vicovu de Sus, în timp ce efectua serviciul de supraveghere şi control al traficului rutier, pentru prevenirea și combaterea conducerii vehiculelor sub influența alcoolului sau a altor substanțe psihoactive, respectiv pe str. Ștefan cel Mare din localitatea Bivolăria, oraș Vicovu de Sus, au oprit pentru control autoturismul condus de un bărbat de 47 ani, din orașul Vicovu de Sus. Având în vedere faptul că șoferul emana halenă alcoolică, s-a procedat la testarea acestuia cu aparatul etilotest, indicând o concentrație de 0,57 mg/L alcool pur în aerul expirat și i s-au prelevat mostre biologice de sânge pentru stabilirea alcoolemiei. S-a întocmit dosar penal privind infracţiunea de „conducere sub influența alcoolului”.